Harriet A. Hall (gebore 1945) is 'n Amerikaanse afgetrede huis-dokter, 'n voormalige vlugchirurg vir die VSA se Lugmag en 'n skeptikus wat oor alternatiewe medisyne en kwaksalwery skryf vir die tydskrifte Skeptic en Skeptical Inquirer.
Hall sê sy was 'n geruime tyd 'n "passiewe skepticus" en het net die literatuur gelees en die verskillende vergaderings bygewoon. Sy het Wallace Sampson ontmoet in die Skeptic's Toolbox-werkswinkel in Oregon. Hy het haar oortuig om 'n artikel te skryf vir die Scientific Review of Alternative Medicine waarin sy die sogenaamde "Vitamine O"-produkte toets wat sy in die pos gesien adverteer is. Sy het toe artikels vir Skeptical Inquirer begin skryf. Toe sy met Michael Shermer op "The Amazing Meeting" gepraat het oor die boek "The God Code", het hy haar aangemoedig om 'n resensie daaroor te skryf vir Skeptic Magazine. Sy het ander artikels vir die publikasie geskryf, en sedert laat 2006 het sy 'n gereelde rubriek met die titel The SkepDoc. Dit is ook die naam van haar webwerf. Voor die Skeptic's Toolbox, "het ek niks geskryf nie ... die een ding het gelei tot die ander en nou is ek op die fakulteit van die Skeptic's Toolbox."
Sy is 'n uitgesproke kritikus van alternatiewe medisyne, en sy bevraagteken die doeltreffendheid daarvan. "As dit blyk dat dit effektief was, sou dit deel wees van gereelde medisyne." In haar werk beklemtoon sy die belangrikheid daarvan om die wetenskaplike bewyse vir of teen enige behandeling te volg. Toe sy gevra word oor die verkoue-teenmiddel "Airborne", het sy gesê: "Daar is meer bewyse vir hoendersop as vir "Airborne". In die afwesigheid van enige geloofwaardige dubbelblinde studies om die eiese van "Airborne" te ondersteun, hou ek by die handewas." Sy het ook die Amerikaanse weermag gekritiseer vir die gebruik van akupunktuur en gesê: "Die idee dat naalde in iemand se oor geplaas word, sal dinge soos morfien vervang, is net belaglik."
Sy het die aanbevelings en produkte van Daniel G. Amen (beroemde Amerikaanse dokter wat praktiseer as 'n psigiater en breinversteuring spesialis) in die openbaar gekritiseer in 'n artikel in die Amerikaanse webwerf vir alternatiewe medisyne-"waghonde", Quackwatch en elders, met die woorde: "Aanbevelings van Amen weerspreek die wetenskap, gesonde verstand en logika." Sy het ook baie ander voorstanders van alternatiewe terapieë gekritiseer, insluitend Andrew Weil (nog 'n beroemde Amerikaanse dokter).
Sy is 'n adviseur vir Quackwatch en 'n mede-redakteur van die wetenskap-gebaseerde medisyne-webjoernaal, Science-Based Medicine.
In 2008 het sy 'n outobiografie gepubliseer wat fokus op haar ervarings as vlugchirurg in die Amerikaanse lugmag (sy het as volle kolonel uitgetree). As vroulike dokter, lugmagoffisier, vlieënier en vlugchirurg was sy in verskeie opsigte 'n minderheid en het sy vooroordele ondervind. Die titel van die boek verwys na 'n voorval na haar eerste solo-vlug toe 'n amptenaar van die lughawe vir haar sê: "Het niemand vir jou gesê dat vroue nie veronderstel is om te vlieg nie?"
Vanaf die Januarie 2010-uitgawe van die tydskif O, The Oprah Magazine het Hall 'n gereelde rubriek van 250 woorde in die tydskrif gehad wat algemene gesondheidsmites weerlê het. Haar verhouding met die tydskrif was rotsvas maar die rubriek het geeindig in die uitgawe van Junie 2010. Sy het sedertdien oor hierdie ervaring gesê: "Die redakteur wat my in diens geneem het, is vervang deur 'n minder simpatieke een (...). Hulle het my beperk tot 'n skrale 200 woorde en wou my presies vertel waaroor ek moet skryf en wat om te sê. Ek kon die finale bewerkte weergawe nie eens as my skryfwerk herken nie."